b'\n_START_ARTICLE_\nZveri\n_START_SECTION_\nPrehranjevanje\n_START_PARAGRAPH_\nMedtem ko je orja\xc5\xa1ki panda skoraj izklju\xc4\x8dno rastlinojedec (\xc4\x8deprav v\xc4\x8dasih je ribe ali \xc5\xbeu\xc5\xbeelke), so skoraj vse zveri prete\xc5\xbeno mesojede: nekatere, na primer dru\xc5\xbeina ma\xc4\x8dk, se prehranjujejo skoraj izklju\xc4\x8dno z mesom, druge, kot so medvedi, pa so bolj vsejede._NEWLINE_Zveri imajo zna\xc4\x8dilno obliko lobanje, imajo pa tudi v dera\xc4\x8de preobra\xc5\xbeene ko\xc4\x8dnike. Za ve\xc4\x8dino so zna\xc4\x8dilne mo\xc4\x8dne \xc4\x8deljusti in ostri zobje, saj so plenilci. Tudi okostje je prilagojeno hitremu gibanju za u\xc4\x8dinkovit lov.\n_START_SECTION_\nLov\n_START_PARAGRAPH_\nPlen zaznajo z vidom, sluhom ali vohom. Ujamejo ga iz zasede, ga zalezujejo in po\xc5\xbeenejo v napad, nato pa upehajo in jo ubijejo s stiskom u goltanec ali zlomom hrbtenja\xc4\x8de. Lovijo v krdelu ali pa samotarsko.\n_START_SECTION_\n\xc5\xbdivljenje\n_START_PARAGRAPH_\nNekatere zveri \xc5\xbeivijo v krdelu, v njem imajo zapletene odnose, sestava krdel je pa zelo razli\xc4\x8dna. Sporazumevajo se z vonjalnimi sporo\xc4\x8dili (oznaka teritorija), vidnimi znaki in ogla\xc5\xa1anjem.\n_START_SECTION_\nKlasifikacija\n_START_PARAGRAPH_\nRed zveri obsega 6 dru\xc5\xbein in 138 vrst._NEWLINE_Dru\xc5\xbeine so: psi (volk, lisica, \xc5\xa1akal, kojot, dingo, doma\xc4\x8di pes...), medvedi, rakuni in vidre (podlasica, kuna, dihur, jazbec, vidra, rosomah, mungo...), cibetovke, hijene in ma\xc4\x8dke.'